સ્કૂલના KG સેક્શનનાં ઇન્ચાર્જ પ્રજ્ઞાએ ‘મિડ-ડે’ને કહ્યું હતું કે ‘અમે ૧૨ ઑગસ્ટે બાળકોને કલરિંગ માટેના અસાઇનમેન્ટનો નકશો પેરન્ટ્સને ઈ-મેઇલ કર્યો હતો અને ઘરેથી આ અસાઇનમેન્ટ કમ્પ્લીટ કરી લાવવા કહ્યું હતું. અસાઇનમેન્ટ આપ્યા બાદ આ બાબતે અમને એક પેરન્ટ્સની ફરિયાદ મળી હતી કે નકશામાં કાશ્મીરનો ભાગ નથી. એ સમયે અમે તરત જ ઈ-મેઇલ કરેલો નકશો ચેક કર્યો હતો અને ફરીથી ભૂલ સુધારીને ૧૩ ઑગસ્ટે પેરન્ટ્સને કરેક્ટેડ નકશાવાળી મેઇલ કરી હતી. વિદ્યાર્થીઓએ ગઈ કાલે આ અસાઇનમેન્ટ સારી રીતે કમ્પ્લીટ કરીને સબમિટ કર્યું હતું. શિક્ષકોએ આ નકશો ડ્રૉ કર્યો નહોતો પણ ગૂગલ પરથી ડાઉનલોડ કરવામાં આવ્યો છે. ગૂગલના આવા નકશાની અમને જાણ ન હોવાથી આ ભૂલ થઈ હતી. અમારો ઉદ્દેશ કોઈની વિરુદ્ધમાં જવાનો કે કોઈને ઠેસ પહોંચાડવાનો નહોતો.’